
Oralis potenciálisan malignus elváltozások immunhisztokémiai vizsgálata

A szájüregben előforduló daganatok több, mint 90%-át a laphámsejtes carcinomák
(OSCC) adják, amelyek az esetek jelentős részében oralis potenciálisan malignus
elváltozások (OPMD) talaján fejlődnek ki. OPMD-k klinikai diagnózisok,
hisztopatologiai értékelésük kapcsán a az oralis epithelialis dysplasia (OED) jelenlétét
és mértékét vizsgáljuk. Rutin klinikai és hisztopathologiai vizsgálatok a malignus
transzformáció előrejelzésére kevéssé alkalmasak. A diagnosztikában hasznosak
lehetnek az immunhisztokémiai (IHC) vizsgálatok.
A kórszövettani adatbázisból 2017-től 2020-ig időszakban legyűjtött, a PTE Fogászati
és Szájsebészeti Klinikájáról küldött OPMD vagy OSCC iránydiagnózissal rendelkező
biopsziás mintákból kiválogattunk 32 esetet, majd 5 csoportot alakítottunk ki intraoralis
vagy labialis lokalizáció, illetve a dysplasia jelenléte szerint: 1-OPMD dysplasia nélkül,
2-OPMD dysplasiaval, 3-OSCC, 4-ajak dysplasia és 5-ajak laphám carcinoma. Az
eMedSolution adatbázisból klinikai adatokat gyűjtöttünk a páciensek életkorára,
nemére, rossz szokásaira, és a lézió klinikai leírására vonatkozóan. A beválogatott
metszetek IHC vizsgálatát p53, p16, Ki-67, CK13, CK17 antitestekkel végeztük, majd
digitalizáltuk, kiértékeltük és a klinikai adatok alapján összehasonlítottuk a csoportokat.

Vizsgálatunk alapján dysplasia jelenlétével a p53 és Ki-67 abnormális jelölődése jobb
korrelációt mutat, mint a CK13 vagy CK17 expresszió. Mintáinkban a p16 pozitivitás
volt a legritkább. Vizsgálatunkat limitálja az egyes csoportok kis esetszáma és az
OSCC-s csoport inhomogenitása. Klinikailag ép nyálkahártyát tartalmazó kontroll
csoport mindenképpen segítene a reaktív és dysplasticus tendenciával rendelkező
minták elkülönítésében. A markerek prognosztikus értékét egy prospektív nyomon
követéses vizsgálatban vagy egy a retrospektív vizsgálatban meghatározott populációt
visszarendelve lehetne értékelni.



